6.Pielikums
Līguma projekts
Iepirkuma “Peldbaseina ūdens apstrādes ķīmisko līdzekļu iegāde un piegāde”
ID Nr. VOC/2024/3

Līguma parakstīšanas datums 
ir pēdējā pievienotā droša elektroniskā paraksta 			
un tā laika zīmoga datums
Nr. 
SIA “Valmieras Olimpiskais centrs”, reģistrācijas Nr.: 54103025871, juridiskā adrese: Čempionu iela 2, Valmiera, Valmieras novads, LV-4201, tās valdes priekšsēdētāja Arta Jansona un valdes locekļa Zigmunda Ezergaiļa personās, kuri rīkojas uz statūtu pamata (turpmāk - Pasūtītājs) no vienas puses, un
___________, reģistrācijas Nr.: ___________, juridiskā adrese: ___________, tās _________   _________, kur__ rīkojas uz ___________pamata (turpmāk - Piegādātājs) no otras puses, 
kā arī abi kopā vai katrs atsevišķi (turpmāk - Puses vai Puse), savstarpēji vienojoties un pamatojoties uz Pasūtītāja rīkotās iepirkuma procedūras „Peldbaseina ūdens apstrādes ķīmisko līdzekļu iegāde un piegāde”, iepirkuma identifikācijas VOC/2024/3 (turpmāk – Iepirkuma procedūra) rezultātu, kurā par uzvarētāju tika atzīts Piegādātājs, noslēdz šādu līgumu (turpmāk – Līgums).
1.Līguma priekšmets
1.1.Pasūtītājs apņemas pirkt un Piegādātājs apņemas pārdot un piegādāt peldbaseina ūdens apstrādes ķīmiskos līdzekļus (turpmāk – Prece), atbilstoši Piegādātāja Iepirkuma procedūras ietvaros iesniegtajam piedāvājumam, tai skaitā, bet ne tikai, Tehniskai specifikācijai - Finanšu piedāvājumam (turpmāk – Piedāvājums) (1.Pielikums).
1.2.Piedāvājumā norādītais Preces daudzums ir aptuvens un Pasūtītājs negarantē izpirkt to pilnā apmērā. Pasūtītājam piegādājamo Preču apjomi ir atkarīgi no klientu plūsmas, un sakarā ar to Preču apjomi varētu būt mazāki par Piedāvājumā noteikto.

2.Preces kvalitāte
2.1.Precei, tai skaitā, tās iepakojumam, apritei un piegādei, jāatbilst ražotāja noteiktām prasībām un Latvijas Republikā spēkā esošo normatīvo aktu, uzraugošo institūciju, kā arī Eiropas Savienības standartu prasībām. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.
2.2.Precēm jābūt ar instrukcijām latviešu valodā, kā arī, Precēm jābūt marķētām atbilstoši spēkā esošo normatīvo aktu prasībām.
2.3.Piegādātājs ir atbildīgs par piegādātās Preces kvalitāti līdz tās derīguma termiņa beigām, un šai sakarā sedz Pasūtītājam visus pierādāmos ar Preces neatbilstību kvalitātei un/vai Līguma noteikumiem saistītos zaudējumus. 

3.Līguma summa un norēķinu kārtība
3.1.Kopējā Līguma summa par Preci sastāda ____ EUR (_____) bez 21% pievienotās vērtības nodokļa (turpmāk -PVN),  kopējais PVN ir _____EUR (_____), veidojot kopējo Līguma summu ar PVN _____ EUR (____) apmērā (turpmāk - Kopējā līguma summa).
3.2.Kopējā līguma summā ir iekļautas visas izmaksas, kas saistītas ar pilnīgu un kvalitatīvu Preces iegādi un piegādi, tajā skaitā, bet ne tikai, Preces vērtība, darbaspēka un personāla izmaksas, transporta, tehnisko palīglīdzekļu izmaksas, piegādes un izkraušanas izmaksas, apdrošināšanas un garantiju izmaksas, visi valsts un pašvaldības noteiktie nodokļi un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas.
3.3.Piegādātājs nodrošina Piedāvājumā norādītās cenas (bez PVN) nemainīgumu visā Līguma darbības laikā. Saprātīgi prognozējamā inflācija, tirgus apstākļu maiņa vai jebkuri citi apstākļi nevar būt par pamatu Preces cenas paaugstināšanai. 
3.4.Pasūtītājs maksā Piegādātājam par faktiski piegādāto Preci, atbilstoši Piedāvājumā noteiktajam Preces vienas vienības cenai EUR bez PVN.
3.5.Pasūtītājs Preces apmaksu veic 30 (trīsdesmit) kalendāro dienu laikā no Preces piegādes un preču pavadzīmes rēķina (turpmāk – PPR) abpusējas parakstīšanas dienas, ar bezskaidras naudas pārskaitījumu uz Piegādātāja norādīto norēķina kontu bankā.
3.6.Gadījumā, ja Piegādātājam uz Līguma pamata ir aprēķināts līgumsods, Pasūtītājam ir tiesības ieskaita kārtībā samazināt Piegādātājam maksājamo naudas summu tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
3.7.Avansa maksājumi nav paredzēti.
3.8.Piegādātājs rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Piegādātājs elektroniski sagatavoto rēķinu nosūta Pasūtītājam uz e-pasta adresi: ____________. Piegādātājs rēķinu var uzskatīt par saņemtu pēc Pasūtītāja apstiprinājuma saņemšanas.
3.9.Piegādātājs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pasūtītājam iesniegtajos dokumentos (rēķinos, u.tml.) norāda pasūtītās Preces vienas vienības cenu EUR bez PVN, Preces iepakojuma cenu EUR bez PVN un Pasūtītāja rekvizītus un atsauci uz Līguma Nr.

4.Preces iegāde, tās piegādes kārtība un termiņi
4.1.Piegādātājam Preču piegāde veicama no Līguma spēkā stāšanās dienas atsevišķās partijās, nenoteiktos apjomos pēc Pasūtītāja vajadzībām un pieprasījuma. 
4.2.Preces piegādi, izkraušanu un novietošanu Pasūtītāja telpās veic Piegādātājs, izmantojot savu transportu un darbaspēku. Piegādātājs ir tiesīgs Preču transportēšanas pakalpojumu nodot trešajām personām, ar nosacījumu, ja tiek nodrošināti Līguma piegādes noteikumi un Piegādātājs uzņemas Līgumā noteikto atbildību, iesniedzot Pasūtītājam rakstisku apliecinājumu. 
4.3.Preces piegādes vieta: Čempionu iela 2, Valmiera, Valmieras novads, LV-4201. 
4.4.Piegādātājam Preces piegāde veicama darba dienās no plkst. 09:00 līdz 20:00. Preces piegādi veicot 3 (trīs) darba dienu laikā no pieprasījuma nosūtīšanas dienas. Atsevišķi vienojoties Preces piegāde var tikt veikta brīvdienās un svētku dienās.
4.5.Pasūtītājam Preču pieprasījums veicams rakstiskā veidā, nosūtot Piegādātājam pieprasījumu elektroniski (e-pasta adrese: _________), vai zvanot pa tālruni ________. Veicot Preču pieprasījumu Pasūtītājs norāda Preces veidu un daudzumu. Piegādātājam, saņemot no Pircēja Preču pieprasījumu, tas nekavējoties jāapstiprina - tādā pašā veidā kā saņemts attiecīgais Preču pieprasījums, norādot pasūtījuma piegādes datumu un laiku. Pirms Preču piegādes Pušu pārstāvjiem jāsazinās savā starpā par konkrētu Preces piegādes laiku.
4.6.Piegādātājs ir materiāli atbildīgs, vienojoties par piegādātajām Precēm Pasūtītājam līdz to piegādes brīdim un PPR abpusējai parakstīšanai. Preču transportēšanas apdrošināšana ir Piegādātāja kompetencē un Pasūtītājs to neapmaksā.
4.7.Piegādātājs Preci nodod, bet Pasūtītājs pieņem ar PPR. Piegādātājs Preci skaitās nodevis un Pasūtītājs pieņēmis ar PPR abpusēju parakstīšanas brīdi.
4.8.Pie Preces piegādes Pasūtītājs pārbauda pieprasītās Preces veidu un to daudzumu. Pasūtītājam ir tiesības nepieņemt Preci, ja tā neatbilst Piedāvājumā noteiktajam.
4.9.Ja Preces ražotājs veic noteiktas izmaiņas un Piegādātājs, no tā neatkarīgu iemeslu dēļ, nespēj vairs piegādāt Preci, Piegādātājs var piegādāt Piedāvājumam atbilstošas ekvivalentas Preces, ņemot vērā, ka ekvivalentās Preces cena ir tāda pati kā Piedāvājumā vai zemāka. Pirms šādas ekvivalentas Preces piegādes Piegādātājs šo piegādi saskaņo ar Pasūtītāju. Pasūtītājs ir tiesīgs veikt Piegādātāja piedāvātās ekvivalentās Preces pārbaudi. Ar ekvivalento Preci jāsaprot Prece, kas atbilst Piedāvājumam attiecīgajā iepirkuma pozīcijā, ko Piegādātājs aizstāj ar ekvivalento Preci.
4.10.Preces īpašuma tiesības no Piegādātāja uz Pasūtītāju pāriet ar Preces piegādi Pasūtītājam un PPR abpusēju parakstīšanas brīdi.
4.11.Piegādātājs piegādā tikai Piedāvājumā norādītās Preces, tai skaitā, norādītos konkrētos ražotājus un konkrētās Preces.
4.12.Piegādātājam ir pienākums, ja tas nespēj piegādāt kādu no Piedāvājumā minētām Precēm, 24 (divdesmit četru) stundu laikā, no šādu apstākļu iestāšanās brīža, rakstiski informēt Pasūtītāju un norādīt tuvāko Preču piegādes laiku, nosūtot informāciju uz e-pastu: ____________
4.13.Iztrūkstošo Preču piegāde un/vai nekvalitatīvu Preču apmaiņa Piegādātājam jāveic 3 (trīs) kalendāra dienu laikā no attiecīgā Preču iztrūkuma un/vai Preču kvalitātes trūkuma apstiprināšanas dienas no Piegādātāja puses, ņemot vērā Līguma noteikto vispārējo pretenziju pieteikšanas un izskatīšanas kārtību. Izdevumus, kas saistīti ar Preču piegādi to iztrūkumu un/vai apmaiņas gadījumā, sedz Piegādātājs.
4.14.Līguma administrēšanai un tā organizatorisko jautājumu risināšanai Puses norīko šādus pārstāvjus (turpmāk – Pārstāvis vai Pārstāvji):

	Pasūtītāja Pārstāvis
	Piegādātāja Pārstāvis

	Amats: 
	Amats: 

	Vārds uzvārds: 
	Vārds uzvārds: 

	Tālrunis: 
	Tālrunis: 

	e-pasts: 
	e-pasts: 



4.15.Puses, nepieciešamības gadījumā, Preču nodošanai/pieņemšanai, nodrošina savus Pārstāvjus ar nepieciešamajiem pilnvarojumiem, par tiem informējot attiecīgo Pusi. Pārstāvja uzņemtās saistības ir saistošas Pusēm.

5.Līguma darbības termiņš un tā pirmstermiņa laušana
5.1.Līgums stājas spēkā ar tā abpusēju parakstīšanas brīdi un ir spēkā 12 (divpadsmit) kalendāra mēnešus no Līguma spēkā stāšanās dienas.
5.2.Līguma attiecības par pabeigtām atzīstamas ar dienu, kad Puses izpildījušas visas savstarpējās saistības un starp tām pilnībā nokārtoti visi maksājumi.
5.3.Līguma pirmstermiņa laušana iespējama:
5.3.1.Pusēm vienojoties;
5.3.2.Ar Pasūtītāja uzteikumu, vienpersoniskā kārtā, nosūtot Piegādātājam rakstveida paziņojumu vismaz 5 (piecas) kalendāra dienas iepriekš, ja:
1) Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
2) Pret Piegādātāju ir uzsākta maksātnespējas vai bankrota procedūra, vai tā darbība ir apturēta.
3) Pasūtītājs Piegādātājam ir nosūtījis pamatotu pretenziju par Līguma saistību nepienācīgu izpildi un/vai neizpildi, un Līguma saistību pārkāpums tiek konstatēts atkārtoti.
4) Piegādātājs ir paaugstinājis Preces cenu.
5) Līgumu nav iespējams izpildīt tādēļ, ka Līguma izpildes laikā Piegādātājam ir noteikti liegumi, uzlikti sodi, vai aizliegta darbība kādā konkrētā jomā. Šie gadījumi ietver arī pieļautus konkurences tiesību pārkāpumus, kad Konkurences padome ir konstatējusi karteli, kurā ir iesaistījies konkrētais Piegādātājs.
6) Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.3.3.Citos Līgumā un Latvijas Republikā spēkā esošajos normatīvajos aktos noteiktajos gadījumos un kārtībā.
5.4.Puses ir tiesīgas vienpusēji atkāpties no šī Līguma tikai Līgumā noteiktajos gadījumos un kārtībā, kā arī to var izbeigt pirms termiņa Pusēm rakstveidā vienojoties.

6.Pretenzijas
6.1.Pasūtītājam ir tiesības izvirzīt pretenziju par piegādātās Preces daudzumu 5 (piecu) dienu laikā no Preces saņemšanas dienas.
6.2.Pasūtītājam ir tiesības izvirzīt pretenzijas par piegādāto Preču kvalitāti 30 (trīsdesmit) kalendāra dienu laikā no attiecīgā akta par Preču kvalitātes trūkumu un/vai neatbilstību Līguma noteikumiem konstatēšanu sastādīšanas dienas, visā attiecīgo Preču derīguma termiņa laikā.
6.3.Pasūtītājam ir tiesības izvirzīt pretenziju par Preču piegādes termiņu neievērošanu, Preču pieprasījumā norādīto apjomu neievērošanu, Preču nepiegādāšanu atbilstoši pieprasījumam vai Preču piegādāšanu ar PPR norādītājām neatbilstošām cenām, visā Līguma darbības laikā.
6.4.Izvirzot pretenzijas Pasūtītājs nosūta Piegādātājam rakstveidā noformētu pretenzijas vēstuli.
6.5.Piegādātājam pretenzijas vēstule ir jāizskata pēc būtības un jādod atbilde Pasūtītājam 5 (piecu) darba dienu laikā no pretenzijas vēstules izsūtīšanas dienas.

7.Pušu atbildība
7.1.Piegādātājs ir tiesīgs piemērot līgumsodu Pasūtītājam par nesavlaicīgu maksājumu veikšanu 0,1% apmērā no nokavētā maksājuma summas par katru maksājuma nokavējuma dienu, bet ne vairāk kā 10% apmērā no nokavētās maksājuma summas.
7.2.Pasūtītājs ir tiesīgs piemērot līgumsodu Piegādātājam par Preču piegādes termiņu kavējumu vai Piedāvājumā norādītās cenas neievērošanu vai Preču pieprasījuma apjomu neievērošanu vai nekvalitatīvas Preces piegādi vai pieprasītās Preces nepiegādāšanu 0,1% apmērā no attiecīgo Preču, par kurām netiek izpildītas Līgumā nolīgtās saistības kopējās vērtības, par katru saistību izpildes nokavējuma dienu, bet ne vairāk kā 10% apmērā no attiecīgo Preču kopējās vērtības, par kurām netiek izpildītas Līgumā nolīgtās saistības.
7.3.Ja Piegādātājs noslēdz Līgumu un neuzsāk Līguma izpildi vispār, tas maksā Pasūtītājam vienreizēju līgumsodu 10 % apmērā no Kopējās līguma summas.
7.4.Līgumsoda samaksa neatbrīvo Puses no Līguma izpildes.
7.5.Līguma pārtraukšana neatbrīvo Puses no to saistību izpildes, kas ir radušās šī Līguma darbības laikā.
7.6.Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
7.7.Pusēm nav tiesības nodod Līguma saistību izpildi trešajai personai, izņemot Preces piegādi.

8.Citi noteikumi
8.1.Līgums pilnībā apliecina Pušu vienošanos attiecībā uz Līguma priekšmetu un Līguma redakciju un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz tā priekšmetu.
8.2.Visi Līguma grozījumi, vienošanās un papildinājumi ir jānoformē rakstiski, kuri, Pusēm parakstot, kļūst par Līguma neatņemamu sastāvdaļu. Līguma grozījumi, vienošanās un papildinājumi ir veicami ievērojot Publisko iepirkumu likumā noteiktās prasības.
8.3.Apakšuzņēmēju piesaiste un/vai nomaiņa tiek veikta Publisko iepirkumu likumā 62.panta noteiktajā kārtībā.
8.4.Visas domstarpības un strīdus, kas radušies šī Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem un tajos noteiktajā kārtībā.
8.5.Visus pārējos jautājumus, kas nav atrunāti šajā Līgumā, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.
8.6.Ja kāds no šī Līguma punktiem nedarbojas un/vai zaudē savu spēku, tad tas neietekmē Līguma darbību kopumā.
8.7.Visi paziņojumi, kas attiecas uz šī Līguma noteikumu izpildi, sūtāmi uz Līgumā norādītajām Pušu juridiskajām adresēm vai nododami otrai Pusei personīgi. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.
8.8.Visi Līguma pielikumi ir šī Līguma neatņemamas sastāvdaļas.
8.9.Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
8.10. Attiecībā uz šo Līgumu un jebkuru informāciju, ko Puses viena otrai sniedz sakarā ar šo Līgumu uzskatāma par konfidenciālu, ja vien informācijas sniedzējs nenosaka pretēji vai informācija ir pieejama publiski.
8.11. Līgums noformēts uz 6 (sešām) lapām elektroniskā dokumenta veidā un parakstīts ar drošu elektronisko parakstu, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā. 

Līguma pielikumā: Piegādātāja Tehniskā specifikācija - Finanšu piedāvājums.


9.Pušu rekvizīti

	Pasūtītājs: 
	Piegādātājs:

	SIA “Valmieras Olimpiskais centrs”
Vienotais reģistrācijas Nr.: 54103025871
Juridiskā adrese: 
Čempionu iela 2, Valmiera, Valmieras novads, LV-4201
Banka: 
Konts: 
Kods: 
E-pasts: 
Tālrunis: 

Valdes priekšsēdētājs 
A.Jansons __________________

Valdes loceklis
Z.Ezergailis   _________________
	…
Vienotais reģistrācijas Nr.: …
Juridiskā adrese:
…
Banka: …
Konts: …
Kods: …
E-pasts: …
Tālrunis: …


…:
_______________________ …




DOKUMENTS PARAKSTĪTS A DROŠU ELEKTRONISKO PARAKSTU UN SATUR LAIKA ZĪMOGU

